Cuneiform Tablet Kt 94/k 788 (AKT 6b 336)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lu-lá-a dan-a-šùr ù lá-qé-ep qí-bi-ma um-ma en-um-a-šùr-ma 1.5 ma-na KÙ.BABBAR ṣa-ru-pá-am 3.16666 GÍN KÙ.GI ša áb-ni-šu ku-nu-ki-a 20 UDU.ḪI.A 1 GU₄.ḪI.A ù 1 ṣú-ub-ra-am mì-ma a-nim ša-lim-bé-lí ù e-wa-ri-mu-ša i-ra-dí-a-ku-nu-tí KÙ.BABBAR iš-tí am-tí-a ku-nu-ku-a li-ib-ší ú e-me-ri ú al-pá-am dí-na-ma KÙ.BABBAR-áp-šu-nu lu ša-li-iṭ 1 ma-na 15 GÍN KÙ.BABBAR ú ṣí-ba-sú iš-tí en-na-nim mu-ša-ri-dim 3 GÚ 35 ma-na URUDU ma-sí-um iš-tí bé-lí-a 0.66666 ma-na 5 GÍN KÙ.BABBAR KI ḫa-ta-aḫ-šu 10 GÍN iš-tí i-lá-li-iš-kán na-pá-ḫi-im a-ḫu-a a-tù-nu u₄-mu-šu-nu e-ta-at-qú KÙ.BABBAR ša-áš-qí-lá-šu-nu 9 GÍN KÙ.BABBAR KI šu-IŠTAR ni-a-im ša ki-ma ṣí-lá-bi₄-im KÙ.BABBAR iš-tù ḫa-na-ak-na-ak uš-té-bi₄-lam i ku-nu-ki-šu li-ib-ší ša 1.5 GÍN KÙ.BABBAR sà-ḫe-er-tám li-il₅-qé-ú-nim